ค่าเงินบาทวันนี้เปิด 34.60 บาท/ดอลลาร์
ค่าเงินบาทวันนี้เปิดที่ระดับ 34.60 บาท/ดอลลาร์ ตลาดจับตาตัวเลขจ้างงานสหรัฐฯ-เลือกตั้งปธน.ฝรั่งเศส คาดทั้งวันเคลื่อนไหวในกรอบ 34.55-34.65 บาท/ดอลลาร์
5 พ.ค. 2560

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 34.60 บาท/ดอลลาร์ จากปิดตลาดเย็นวานนี้ที่ 34.61/63 บาท/ดอลลาร์
“เงินบาทยังมีทิศทางอ่อนค่า แม้ว่าการประชุมเฟดในรอบที่ผ่านมายังคงดอกเบี้ย แต่ก็ส่งสัญญาณว่าจะขึ้นแน่ๆในเดือนมิ.ย. ขณะที่ตลาดจับตารายงานตัวเลขการจ้างงานนอกภาคเกษตรของสหรัฐฯในวันนี้ และผลการเลือกตั้งประธานาธิบดีฝรั่งเศสในวันอาทิตย์ที่ 7 พ.ค.” นักบริหารเงิน กล่าว
โดยนักบริหารเงิน คาดว่า วันนี้เงินบาทจะเคลื่อนไหวในกรอบ 34.55-34.65 บาท/ดอลลาร์